Diari Oficial de la Generalitat Valenciana


Sumari del DOGV 8256, del 16-03-2018 (2018/1762)

Notificació de la sentència dictada en el procediment de mesures provisionals número 656/2017.
----------------------------------------------------------------------------------------------

### Dades del document

Número de DOGV
:   8256

Data del DOGV
:   16-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1762


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment de mesures provisionals número 656/2017. [2018/1762]  
Procediment: família. Mesures provisionals prèvies número 656/2017.  
De: Vanesa López Escalonilla.  
Procuradora: Begoña Miró Oriola.  
Contra: Khalil Belahrach.  
En les aquestes actuacions, seguides a instàncies de Vanesa López Escalonilla contra Khalil Belahrach, s'ha dictat la Sentència número 1/2018, que literalment és com segueix:  
Procediment: família. Mesures provisionals prèvies número 656/2017.  
Jutgessa que la dicta: Cristina Muñoz Pérez.  
Data: 8 de gener de 2018.  
Dispose  
Estime la demanda interposada per Vanesa López Escalonilla contra Khalil Belahrach, de mesures prèvies a la demanda, de manera que s'adopten, com a mesures cautelars, les següents:  
1. S'atribueix a Vanesa López Escalonilla la guarda i la custòdia de la filla menor D. i l'exercici de la pàtria potestat sobre aquesta.  
2. Se suspén l'espai de la relació paternofilial entre el pare, Khalil Belahrach, i la menor.  
3. El progenitor no custodi, el pare, haurà d'abonar com a pensió d'aliments la quantia de 180 euros al mes. Quantitat que haurà d'abonar en el compte que, a aquest efecte, designe l'altre progenitor en el termini de tres dies des de la recepció d'aquesta resolució, sense la qual cosa no començarà l'obligació, i s'haurà d'abonar dins dels cinc primers dies de cada mes; aquesta quantitat serà objecte de revisió anual d'acord amb les variacions de l'índex de preus al consum.  
4. A més, haurà de fer-se càrrec del 50 % de les despeses extraordinàries causades per l'educació i la criança de la menor. A tals efectes i en defecte d'un acord entre els progenitors, es consideraran, com a tals, tots els derivats d'una malaltia greu o prolongada, intervenció quirúrgica, internament en centres sanitaris, ortopèdia, ulleres, dentista etc., i, en general, els metges, sanitaris i farmacèutics no coberts per la Seguretat Social o segurs concertats pels pares, totes les despeses escolars diferents de la matrícula estrictament, material escolar i llibres, que es puguen produir a l'inici del curs escolar, com campaments i excursions organitzades pel mateix centre i que formen part de la programació del curs o classes particulars, si foren necessàries, els derivats dels estudis universitaris i postuniversitaris i de capacitació professional en les quanties que no estiguen subvencionats, les activitats extraescolars que puguen realitzar, com ara classes d'idiomes, esports, etc., viatges de formació, estudis i recreació.  
5. Les despeses extraordinàries s'acreditaran per mitjà de la corresponent factura o certificat emés on conste el concepte i la naturalesa d'aquesta i hauran de ser comunicats a l'altre progenitor de qualsevol forma fefaent (fax, burofax, e mail etc) perquè, en el termini de tres dies, atorgue el seu consentiment i, cas de no fer-ho o que resulte impossible la comunicació amb ell i s'acredite, podrà realitzar el dit abonament i reclamar el seu import posteriorment en via d'execució.  
6. S'autoritza la mare a gestionar, per si sola, tots aquells tràmits administratius necessaris per al desenvolupament de la vida de la menor, sense requerir-se firma del pare (passaport, escolarització, etcètera?) atés que se li atorga l'exercici exclusiu de la pàtria potestat.  
7. Sense expressa imposició de costes.  
Notifiqueu la anterior resolució a les parts, i feu-los saber que aquesta és ferma i que les mesures indicades tenen una validesa de trenta dies i només si dins del dit termini s'interposa la pertinent demanda de divorci, tals mesures es mantindran fins que siguen substituïdes per les definitives.  
Ho acorda, mana i firma, Cristina Muñoz Pérez, com a magistrada titular d'aquest jutjat.  
I atés que el demandat, Khalil Belahrach, es troba en parador ignorat, expedisc aquest edicte a fi que li valga de notificació de forma deguda.  
  
Benidorm, 18 de gener de 2018.- La lletrada de l'Administració de justícia: Mary Luz García Muñoz.